Zloženie výborov a delegácií: pozri zápisnicu

Luis Yáñez-Barnuevo García
(ES) Vážený pán predseda, som si istý, že ste nespomenuli včerajšie vážne udalosti na Kube, pretože sú veľmi čerstvé: zdá sa, že vo verejnom parku v Santa Clara na Kube polícia zavraždila kubánskeho disidenta Juana Wilfreda Sota Garcíu. Pán predseda, domnievam sa, že vzhľadom na citlivosť Parlamentu na ľudské práva by ste prinajmenšom mali požadovať nezávislé vyšetrovanie, ktoré objasní vraždu tohto kubánskeho disidenta.
Predseda
Ďakujem za vašu poznámku. Ak sa teda takýto prípad stal, prijmeme také stanovisko, aké ste navrhli. Ďakujem, že ste nás na to upozornili.
